CELEX: 22020D0946
Language: hu
Date: 2019-02-08 00:00:00
Title: Az EGT Vegyes Bizottság 29/2019 határozata (2019. február 8.) az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2020/946]

16.7.2020   
               
               
                  HU
               
               
                  Az Európai Unió Hivatalos Lapja
               
               
                  L 228/44
               
            
         AZ EGT VEGYES BIZOTTSÁG 29/2019 HATÁROZATA
         (2019. február 8.)
         az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról [2020/946]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
         mivel:
         
                     (1)
                  
                  
                     A 2014. május 16-i 111/2014 EGT vegyes bizottsági határozat (1) szerint az EGT-megállapodás Szerződő Feleinek együttműködése kiterjed az 1295/2013/EU európai parlamenti és tanácsi rendelettel létrehozott Kreatív Európa programban való részvételre.
                  
               
                     (2)
                  
                  
                     Helyénvaló kiterjeszteni az EGT-megállapodás Szerződő Felei közötti együttműködést a Kreatív Európa program (2014–2020) létrehozásáról szóló 1295/2013/EU rendelet módosításáról szóló, 2018. április 18-i (EU) 2018/596 európai parlamenti és tanács rendeletre (2).
                  
               
                     (3)
                  
                  
                     Az EGT-megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2018. január 1-jei kezdettel lehetővé váljon,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás 31. jegyzőkönyve 9. cikke (4) bekezdésének nyolcadik franciabekezdése a következővel egészül ki:
            „, az alábbi módosítással:
            
                        —
                     
                     
                        
                           32018 R 0596: Az Európai Parlament és a Tanács (EU) 2018/596 rendelete (2018. április 18.) (HL L 103., 2018.4.23., 1. o.).”
                     
                  
         
            2. cikk
            Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették (*1).
            Ezt a határozatot 2018. január 1-jétől kell alkalmazni.
         
         
            3. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. február 8-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 310., 2014.10.30., 83. o.
         
            (2)  HL L 103., 2018.4.23., 1. o.
         
            (*1)  Alkotmányos követelmények fennállását nem jelezték.